فاطمه وماريكا وراشيل هوه فيلم مصرى اُنتج سنه 1949 من بطولة محمد فوزى, و مديحه يسرى. عن قصة زواج فيجارو لبومارشيه. و بتتشابه أحداث الفيلم مع فيلم هارب من الزواج اللى أُنتج سنه 1964 من تأليف الابيارى كمان, لكن عن مصدر تانى هوه لعبة الحب والمصادفة. شابغنى مستهتر بيعمل علاقات نسائية كتيره, بيعمل علاقه مع بنت يهودية اسمها راشيل (نيللى مظلوم), و بيدعى أنه على دينها و اسمه يوسف, لكن أبوها بيستنزف فلوس الشاب ببخله الشديد, فبتاخدو راشيل للخياطة اليونانية ماريكا (لولا صدقى), فبيعمل علاقه معاها كمان و بيدعى أنه يونانى. فى الأثناء دى بيرسل والد الشاب (عبد الوارث عسر) رساله ليه يأمره بالزواج من فاطمة (مديحة يسرى) بنت صديقه و الا هيحرمه من الميراث. فبيتفق الشاب مع صديقه على تبادل شخصياتهم عشان ما يتجوزش البنت و هيا كمان بتتفق مع خادمتها على تبادل شخصياتهم عشان تتخلص من العريس. و بعد مواقف مضحكة بيقرر الشاب الزواج من الخادمة و بيكتشف فى النهايه انها فاطمه اللى كان أبوه عاوزها ليه. كتب أغاني الفيلم ابو السعود الابيارى, ولحنها محمد فوزى: اغنية :فاطمه وماريكا وراشيل محمود قاسم, موسوعة الأفلام الروائية في مصر والعالم العربي, الجزء الثاني, الهيئة المصرية العامة للكتاب, 2006, ص 265.